
Text rozhodnutia
Súd: Krajský súd Bratislava Spisová značka: 9Co/117/2013 Identifikačné číslo súdneho spisu: 1510226880 Dátum vydania rozhodnutia: 30. 09. 2014 Meno a priezvisko sudcu, VSÚ: JUDr. Roman Huszár ECLI: ECLI:SK:KSBA:2014:1510226880.1 Uznesenie Krajský súd v Bratislave v právnej veci navrhovateľa: Mestská časť Bratislava - Petržalka, Kultíkova 17, Bratislava IČO: 603 201, zast. Advokátskou kanceláriou Dušan Pohovej & partners, s.r.o. Námestie Slobody 10, Bratislava, proti odporcovi: Anna Kürthyová, nar. 25.04. 1946, zomr. 03.06. 2013 naposledy bytom Fedinova 18, Bratislava o zaplatenie 1 424,87 € s prisl., na odvolanie odporkyne proti rozsudku Okresného súdu Bratislava V č.k. 24C 80/2011-84 zo dňa 21. novembra 2012 v pomere hlasov 3 : 0 takto r o z h o d o l : Odvolací súd odvolacie konanie z a s t a v u j e . Žiaden z účastníkov nemá právo na náhradu trov odvolacieho konania. o d ô v o d n e n i e : Napadnutým rozsudkom súd prvého stupňa uložil odporkyni povinnosť zaplatiť istinu vo výške 1 424,87 € ako aj náhradu trov konania pozostávajúcu z náhrady súdneho poplatku vo výške 85,- € s možnosťou dlh splácať v mesačných splátkach po 20,- €. Konanie v časti príslušenstva zastavil. Rozsudok odvolaním v zákonom stanovenej lehote napadla odporkyňa, ktorá žiadala napadnutý rozsudok zmeniť a návrh zamietnuť. Navrhovateľ, ktorý sa písomne vyjadril k odvolaniu odporkyne žiadal napadnutý rozsudok ako vecne správne potvrdiť. Odporkyňa počas odvolacieho konania dňa 03.06. 2013 zomrela. Okresný súd Bratislava uznesením č.k. 1D 458/2013-62 , Dnot 52/2013 zo dňa 07. apríla 2014 dedičské konanie zastavil s poukazom na ust. § 175h ods. 1 O.s.p, pretože poručiteľka nezanechala žiadnych dedičov zo závetu, ani o zákona, pričom nebol zistený žiaden majetok, ktorý by mal byť predmetom konania o dedičstve. Odvolací súd prejednal vec bez nariadenia odvolacieho pojednávania podľa § 214 ods. 2 O.s.p a dospel k záveru, že odvolacie konania je potrebné konanie zastaviť. Podľa § 211 ods. 2 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Podľa § 107 ods. 1 O.s.p. ak účastník stratí spôsobilosť byť účastníkom konania skôr, ako sa konanie právoplatne skončilo, súd posúdi podľa povahy veci, či má konanie zastaviť alebo prerušiť alebo či môže v ňom pokračovať. V súdenej veci z obsahu spisu vyplýva, že odporkyňa počas odvolacieho konania dňa 03.06. 2013 zomrela. Okresný súd Bratislava uznesením č.k. 1D 458/2013-62 , Dnot 52/2013 zo dňa 07. apríla 2014 dedičské konanie zastavil s poukazom na ust. § 175h ods. 1 O.s.p, pretože poručiteľka nezanechala žiadnych dedičov zo závetu, ani zo zákona, pričom nebol zistený žiaden majetok, ktorý by mal byť predmetom konania o dedičstve, v dôsledku čoho bolo potrebné konanie zastaviť s odkazom na ust. § 107 ods. 1 O.s.p.. O náhrade trov odvolacieho konania rozhodol odvolací súd podľa § 224 ods. 1 a § 146 ods. 1 písm. c) O.s.p., podľa ktorého žiaden z účastníkov nemá právo na náhradu trov konania, ktoré bolo zastavené. Poučenie: Proti tomuto uzneseniu nie je možné podať odvolanie.

